ભારતમાં આ બંને બાબતોનો અભાવ છે. રાજકીય વ્યવસ્થામાં જોઈએ તેટલા સારા માણસો આવ્યા નથી. નાગરિકોમાં સજ્જતા ધીમે પગલે જ આવી રહી છે. નાગરિકો વધારે સજ્જ થશે એટલે રાજકીય માણસો પણ વધારે સજ્જ થશે. એ બંને પ્રક્રિયા ઘણીવાર સાથોસાથ ચાલતી હોય છે. તે પ્રક્રીયા ઝડપી બને ત્યારે જ અમલદારશાહીની જડતામાંથી તંત્રને મુક્તિ મળતી હોય છે. નિયમોનુસાર શાસન ચલાવવું જરૂરી છે અને તેથી અમલદારીમાં ઘણા અંશે જડતા રહેશે, પણ ઉપર રાજકીય માણસ અને નીચે નાગરિક બંને સમજદાર હશે ત્યારે નિભંરતા ઓછી થશે. કિરણ બેદીના કેસમાં એવું થયું કે શનિવારે સવારે તેમણે ફતવો બહાર પાડ્યો અને તરત જ તેની આકરી ટીકા થઈ. તેમણે તરત જ તેમાં પાછી પાની કરવી પડી. સોશિઅલ મીડિયામાં મેસેજ મૂકીને 31 મે સુધીમાં સર્ટિફિકેટ મેળવી લેવાની વાતમાં પાછી પાની કરવી પડી. પણ જુઓ પૂંછડી સીધી ના થાય – તેમણે લખ્યું કે પોતાના ઇરાદા વિશે ગેરસમજ ના થાય તેથી સ્પષ્ટતા કરવામાં આવે છે કે ‘યુનિયન ટેરિટરી સરકારે નિર્ણય કર્યો છે તે પ્રમાણે પુડ્ડુચેરીના ગામો જૂનના અંત સુધીમાં ઓડીએફ હાંસલ કરી લેશે. તેથી તેના માટે વધુ સમયમર્યાદા આપતા મને આનંદ થાય છે.’